Pichanie v kolene a opuch
Dobrý deň.
Pri väčšej zaťaží to znamená na tréningu alebo v zápase(futbal) cca po 20minutach začne pichlava bolesť v okoli celého kolena a následne zmodrenie niekedy až zčiernenie.
Dobrý deň,
ďakujeme za prejavenú dôveru.
Bodavá bolesť v kolene môže mať rôzne príčiny. Jedným z rizikových faktorov bolesti kolien je športovanie. Nadmerné otrasy v kolene, ktoré sú spôsobené nepružnou obuvou na tvrdom povrchu vedú k rychlejšiemu opotrebovávaniu chrupavky a väzov, čo sa prejavuje práve bolesťou kolien. Žiaľ, v našej kompetencii nie je možné určiť príčinu Vašich ťažkostí. Vzhľadom na to, že uvádzate aj komplikácie v podobe zmodrania až sčernania kolena, je potrebné čo najskôr podstúpiť podrobné odborné vyšetrenie, aby sa odhalila príčina Vašich ťažkostí a nastavila adekvátna liečba.
Prajem skorú úľavu od ťažkostí.
S pozdravom
PharmDr. Veronika Kiabová